open-index/open-wikipedia-markdown huggingface dataset:
Fejø

**Fejø** er en dansk øy like nord for Lolland. Øya dekker et areal på 16 km² og har 447 innbyggere (2024). På øya ligger de to tettstedene Vesterby og Østerby.

Fergen til Fejø seiler fra havnebyen Kragenæs på det nordlige Lolland og tar ca. 15 minutter.

## Referanser




## Eksterne lenker
* 
*  Fejøs offisielle hjemmeside
Litauen under Vinter-OL 1992

**Litauen under Vinter-OL 1992**. Seks sportsutøvere, tre menn og tre kvinner fra Litauen deltok i tre sporter, kunstløp, langrenn og skiskyting under Vinter-OL 1992 i Albertville i Frankrike. Litauen, deltok som egen nasjon for andre gang i et vinter-OL. De vant ikke noen medaljer, beste plassering var en ellevteplass i langrenn 15 km i klassisk stil for damer.

## Medaljer

## Eksterne lenker
* Resultater og profilside  på sports-reference.com
Carlsberg Crown

**Carlsberg Crown** var et øl som ble brygget av Carlsberg og solgt i Danmark i anledning av bryllupet mellom kronprins Frederik og Mary Donaldson den 14. mai 2004.

I forbindelse med det kongelige bryllup gjenopptok Carlsberg en, for bryggeriet, gammel tradisjon med å fremstille spesielle brygg i anledning av særlige kongelige begivenheter.

Brygget var meget lett og perlende og ledet med bryggeriets egne ord tanken hen på champagne med en lett blomsteraktig smak fra humlen. Ølet var produsert på tasmansk humle og dansk pilsnermalt, med en alkoholstyrke på 6,5%. Det lette inntrykket ble oppnådd ved tilsettelse av ytterligere kullsyre.

Den tasmanske humlen var fra et avsides område av Mary Donaldssons hjemland, hvor humlen har vokst siden den europeiske koloniseringen i starten av det 19. århundre. De 400 kg. ble levert av det tasmanske firmaet *Australian Hop Marketers* (AHM). Malten ble bl.a. laget på bygg fra Schackenborg Slot og dermed dyrket av kronprinsens bror, prins Joachim.

Brygget ble tappet på standard 33 cl. flasker, men bryggeriet valgte utelukkende å anvende jomfruelige flasker, som dermed var uten spor etter tidligere bruk og vask. Salget ble innledt den 29. mars og varte så lenge lageret rakk (typisk til omkring juni måned samme år). Carlsberg Crown ble bare solgt på det danske markedet, enkeltvis eller i fire-pakninger.

Navnet, etiketten og emballasjen var designet av byrået *11 Design*, som lot seg inspirere av elefantordenens blå bånd som bakgrunnsfarve til etiketten. 

## Andre kongelige leilighetsbrygg
Carlsberg har ved fem tidligere anledninger produsert spesielle brygg som Carlsberg Crown, men dette var første gang ølet kom i salg på det danske markedet. Tidligere brygg har bare vært brukt som gaver eller omsatt i utlandet. De tidligere begivenheter har vært:
*1932 da Prins av Wales (senere kong Edvard VIII av Storbritannia) besøkte bryggeriet
*1934 da det siamesiske kongeparet besøkte Danmark
*1937 da Georg VI av Storbritannia ble kronet
*1953 da Elisabeth II av Storbritannia ble kronet
*1957 da Dronning Elisabeth II av Storbritannia besøkte Danmark

## Referanser


## Eksterne lenker
* Carlsberg Crown  (RETIRED). RateBeer.com
Vladimír Podzimek

**Vladimír Podzimek** (født 12. mai 1965 i Jilemnice, død 17. mai 1994) var en tsjekkisk skihopper som representerte Tsjekkoslovakia. Han konkurrerte internasjonalt mellom 1983 og 1991.

Podzimek debuterte i verdenscupen med 58.-plass i Oberstdorf 30. desember 1983. Hans eneste verdenscupseier kom i Oslo i 1984; han er for øvrig den eneste tsjekkoslovak eller tsjekker som har vunnet Holmenkollrennet. Hans beste plassering sammenlagt i verdenscupen var 14.-plass i 1983/84. I hoppuka var hans beste sammenlagtplassering 40.-plass i 1989/90.

Han deltok i OL i Sarajevo i 1984, og ble nummer 8 i storbakken og 39 i normalbakken. I lag-VM i Engelberg samme år ble Tsjekkoslovakia med Podzimek på laget nummer 3.

Vladimír Podzimek tok sitt eget liv i 1994.

## Referanser


## Eksterne lenker
*
Xiangcheng (Xuchang)

**Xiangcheng** (kinesisk: 襄城县 ; pinyin: *Xiāngchéng Xiàn*) er et fylke i byprefekturet Xuchang i provinsen Henan i Folkerepublikken Kina. 

Fylket hadde  innbyggere i 1999.

## Samferdsel
Kinas riksvei 106 går gjennom området og strekker seg fra Beijing, er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.

Kinas riksvei 311 løper gjennom området. Den begynner i Xuzhou, går gjennom provinsen Anhui og videre inn i Henan der den ender i fylket Xixia.

## Referanser


## Eksterne lenker
* Lokalregjeringens hjemmesider
Daye

**Daye** (kinesisk: 大冶; pinyin: *Dàyě*, tidligere gjerne romanisert *Tayeh*) er et byfylke i byprefekturet Huangshi i provinsen  Hubei i Folkerepublikken Kina.  

Befolkningen var på  innbyggere i 1999.

## Historie
Byen er et betydelig gruve- og industristed som spilte en viktig rolle under Kinas tidlige industrialisering på 1800-tallet, da en viktig jerngruve ble åpnet der. I 1908 ble jerngruven sammenslått med et jernverk i Hanyang og kulgruvene i Pingxiang for å bli *Kull- og jernselskapet [[Hanyeping]]* (漢冶萍煤鐵廠礦有限公司). Selskapet  fikk senere sterke japanske interessenter og 1915 inngikk kontroll over Hanyeping i de 21 krav.

## Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

## Referanser


## Eksterne lenker
* Lokalregjeringens hjemmesider
Qujiang (Shaoguan)

**Qujiang** (kinesisk: 曲江区; pinyin : *Qǔjiāng Qū*, Chinese Postal Map Romanisation: **Kukong** eller **Kukiang**) er et bydistrikt i byprefekturet Shaoguan i provinsen Guangdong i Folkerepublikken Kina.

Det har et areal på 1&nbsp;651&nbsp;km² og teller 300&nbsp;000&nbsp;innbyggere.

## Kulturminner
Shixia-funnstedet (*Shixia yizhi*, 石峡遗址) og Nanhuatempelet (*Nanhua si*, 南华寺) er oppført på Folkerepublikken Kinas liste over kulturminner.

## Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.

## Eksterne lenker
* Lokalregjeringens hjemmesider
Qujiang

**Qujiang** kan være:
* Bydistriktet Qujiang i byprefekturet Quzhou i provinsen Zhejiang i Folkerepublikken Kina,
* Bydistriktet Qujiang i byprefekturet Shaoguan i provinsen Guangdong i Kina.
Bazhou

**Bazhou** kan være:
* Bydistriktet Bazhou i byprefekturet Bazhong i provinsen Sichuan i Folkerepublikken Kina,
* Byfylket Bazhou i byprefekturet Langfang i provinsen Hebei i Kina.
Fremtidig utbetaling

En **fremtidig utbetaling** er en *eventuell tidsbestemt utbetaling* som vil skje periodisk i nærmeste fremtid.

Et eksempel på det, kan være, en person (investor) som ønsker å investere en bestemt sum penger i et *investeringsprosjekt*. Denne investeringen vil kunne gi fremtidige utbetalinger til den aktuelle investoren. Utbetalingene er en gevinst som kan utbetales månedlig, kvartalsvis, eller årlig avhengig av avtalen.

Mer vanlig er oppsparing i fonds med tanke på pensjonsytelser etter oppnådd alder. Slik sparing foregår for lønnsmottakere i Norge ved at de betaler inn til Folketrygden, som forventes å betale månedlige ytelser enten ved alder eller uførhet. Det eksisterer i tillegg et antall pensjonsordninger som i hovedsak administreres av forsikringsselskaper.
Luxembourg under Vinter-OL 1992

**Luxembourg under Vinter-OL 1992**. Én mannlig sportsutøver, Marc Girardelli fra Luxembourg deltok i alpint i Vinter-OL 1992 i Albertville i Frankrike. Luxembourg, som deltok for fjerde gang i et vinter-OL, kom på 16.-plass med to sølvmedaljer. Det var Luxembourgs første medaljer i et vinter-OL.

## Medaljer

## Medaljevinnerne

     
## Eksterne lenker
* Resultater og profilside  på sports-reference.com
Marokko under Vinter-OL 1992

**Marokko under Vinter-OL 1992**. Tolv sportsutøvere, ti menn og to kvinner fra Marokko deltok i alpint under Vinter-OL 1992 i Albertville i Frankrike. Marokko, som deltok for fjerde gang i et vinter-OL, vant ikke noen medaljer. Beste plassering var en 41.-plass i damenes slalåm.  
  
## Medaljer

## Eksterne lenker
* OL-resultater på Sports-reference.com
Post & Tele Museum

**Post & Tele Museum** er et dansk museum som ligger i Købmagergade 37 i København. Museet inneholder utstillinger om alt fra postvesenet på Christian IVs tid og frem til vår tid. Det inneholder også teleutstyr fra telegrafens oppfinnelse, og frem til nåtidens mobiltelefoner og internett.

Museet ble åpnet i 1913 i Tietgensgade  som **Dansk postmuseum**. Museets samling var basert på de gjenstandene overpostmester Jens Wilcken Mørch begynte å samle kort tid etter at han ble ansatt i postvesenet i 1856. Han overdro sin samling til postvesenet i 1907, men da var det ingen plass å stille ut samlingen. Da Centralpostbygningen i Tietgensgade ble tatt i bruk i 1912, fikk museet tildelt tre lokaler på tilsammen 310 kvm. Samtidig overtok museet Generaldirektoratets frimerkesamling.

I 1919 måtte museet stenge for å gi plass til det nyopprettede postgirokontoret. Da postgirokontoret forlot bygningen i 1925 kunne museet flytte inn igjen. Museet ble gjenåpnet i 1926. 
 
Da Posten ble slått sammen med Telegrafverket i 1927 ble det besluttet å utvide museet med en samling av telegrafens tekniske artikler. Den nye delen ble innviet 21. mai 1931 og museet ble døpt om til den Danske Post-og Telegraph Museum.

I juli 1940 okkuperte tyske styrker museet og museumsledelsen fikk to dager på seg til å forlate bygningen. Under krigen ble museumsbygningen brukt til et kontor for brevsensur.

Museet ble gjenåpnet i 1945, men da innsamlingen hadde fortsatt under krigen ble plassmangelen prekær. Til tross for dette fikk ikke museet mer plass, de måtte i stedet avgi 50 kvm.

I 1954 måtte museet igjen forlate sine lokaler, men de fikk plass i Valkendorfsgade da Københavns Bymuseum flyttet derfra. Museet ble gjenåpnet den 15. september 1956 i Valkendorfsgade. Museet holdt til her til 1998, da det flyttet til 3&nbsp;000 kvm store lokaler i Købmagergade.

## Referanser

## Kilder
*www.ptt-museum.dk Museets historie
Mexico under Vinter-OL 1992

**Mexico under Vinter-OL 1992**. Tjue sportsutøvere, seksten menn og fire kvinner fra Mexico deltok i fire sporter, alpint, bobsleigh, kunstløp og langrenn  under Vinter-OL 1992 i Albertville i Frankrike. Mexico, som deltok for fjerde gang i et vinter-OL, vant ingen medaljer. Beste plassering var en 28.-plass i firerbob.   

## Medaljer

## Deltakere
* Roberto Alvárez (flaggbærer)
* Eduardo Ampudia
* Veronica Ampudia
* Jorge Eduardo Ballesteros
* Carlos Casar
* Chus Cortina
* Íñigo Domenech
* Juan-Carlos Elizondo
* Miguel Elizondo
* Hubertus von Hohenlohe
* Carlos Mier y Terán
* Mayda Navarro
* Francisco Negrete
* Ricardo Olavarrieta
* Ricardo Rodríguez
* German Sánchez
* Jorge Tamés
* Luis Adrián Tamés
* Roberto Tamés
* Sammantha Teuscher

## Eksterne lenker
* 
* OL-resultater på Sports-reference.com
Diskontert kontantstrømsmetoden

**Diskontert kontantstrømsmetoden** er en metode for å sette en verdi på en eiendel som over tid vil ha inn- og utbetalinger (kontantstrømmer) for eksempel et selskap, prosjekt eller en obligasjon. Metoden går ut på å diskontere alle kjente fremtidige kontantstrømmer til en passende diskonteringsrente for å finne en nåverdi på eiendelen. Denne nåverdien blir verdien på eiendelen. Diskonteringsrenten representerer et nominelt avkastningskrav som må ta hensyn til inflasjonsforventningene. Renten vurderes på grunnlag av risikoen. Den skal være individuelt fastsatt for hver investering, for å reflektere ulike risikonivåer.

Metoden brukes blant annet til å verdivurdere obligasjoner med kuponger, prosjekter eller selskaper.

## Bruk ved ukjente kontantstrømmer
Investeringer har sjelden kjente fremtidige kontantstrømmer (eksempelvis selskaper, som ikke nødvendigvis deler ut like stort utbytte hvert år), men metoden kan fremdeles brukes. Metoden innebærer derfor ofte å beregne to verdier som diskonteres. Først de antatte kontantstrømmene i en kortere periode fremover, deretter en restverdi som representerer verdien av prosjektet etter den første perioden. Grunnen til at det foretas beregninger av to verdier er todelt: 

# Diskontering legge mesteparten av vekten på de første kontantstrømmene, det blir derfor viktigere å ha mer nøyaktige estimater på disse kontantstrømmene.
# Det vil være lettere å estimere de første kontantstrømmene, mens det blir større usikkerhet til estimatene jo lengre frem i tid man beregner. For sluttverdien legges det heller til grunn en vekstfaktor som representerer den langsiktige økonomiske veksten.

Det må videre vurderes om det skal benyttes ulik rente på kontantstrøm og restverdi, eller om det skal benyttes en felles rente. Renten skal komme tydelig frem i verdivurderingen. Verdien av eiendommen beregnes som summen av nåverdien av kontantstrømmen og nåverdien av salgsverdien ved kalkyleperiodens slutt. 

### Bruk ved verdivurderinger av selskaper
Diskontert kontantstrømsmetoden brukes ofte ved verdivurderinger av selskaper. Dette er investeringer som gir ukjente fremtidige kontantstrømmer. De kjennetegnes også ved at de er delvis bygd opp med egenkapital og gjeld og at forholdet mellom disse kan variere. Det er derfor blitt skapt egne fremgangsmåter for å verdivurdere selskaper som baseres på å diskontere fremtidige kontantstrømmer.

* Selskaps diskonterte kontantstrømmer 
* Justert nåverdi 
* Kontantstrømmer til egenkapital
Monaco under Vinter-OL 1992

**Monaco under Vinter-OL 1992**. Fem mannlige sportsutøvere fra Monaco deltok i en sport, bobsleigh under Vinter-OL 1992 i Albertville i Frankrike. Monaco, som deltok for tredje gang i et vinter-OL, vant ikke noen medaljer. Beste plassering var en 23.-plass i toerbob.

## Medaljer

  
## Eksterne lenker
* Resultater og profilside  på sports-reference.com
Nordnet

**Nordnet AB** er en svenskregistrert internettmegler som selger finansielle produkter i Norge, Sverige, Danmark og Finland. De største eierne er E. Öhman J:or AB og familien Dinkelspiel, herunder den tidligere svenske utenriksministeren Ulf Dinkelspiel.

Nordnets markedsandel av totalt antall aksjeeiere var i 2013 i Sverige 4,7 prosent og 0,8 prosent av aksjekapitalen. I Norge hadde selskapet 8,4 prosent av antall aksjeeiere og 11,9 prosent av aksjekapitalen. I Danmark var andelen 1,0 prosent av antall aktieeiere og 0,4 prosent av verdien på aksjeekapitalen (tall fra 2012). I Finland var Nordnets markedsandel av antall personer som eier aksjer 8,8 prosent. I 2011 kom Nordnet på femteplass i omsetning av aksjer på Oslo Børs.

## Konsernstruktur

## Referanser

 Kladder

 



## Eksterne lenker
* nordnet.no
Mongolia under Vinter-OL 1992

**Mongolia under Vinter-OL 1992**. Fire mannlige sportsutøvere fra Mongolia deltok i to sporter, langrenn og hurtigløp på skøyter under Vinter-OL 1992 i Albertville i Frankrike. Mongolia, som deltok for sjuende gang i et vinter-OL, vant ikke noen medaljer. Beste plassering var en 29.-plass på 10&nbsp;000&nbsp;meter skøyter.

## Medaljer

## Eksterne lenker
* Resultater og profilside  på sports-reference.com
Lars Elstrup

**Lars Dahl Elstrup** (født 24. mars 1963 i Råby) er en tidligere dansk fotballspiller som spilte for flere danske klubber i tillegg til proffspill i nederlandske Feyenoord og engelske Luton Town. Han fikk 34 kamper og skåret 13 mål for , og var også en del av det danske laget som vant EM i fotball 1992.

## Klubbkarriere
Elstrup seniordebuterte for sin lokale klubb Randers Freja i 1981, og i de neste fem sesongene ble han klubbens toppskårer i lavere divisjoner før han foran 1986-sesongen meldte overgang til eliteserieklubben Brøndby IF. Her spilte han kun syv kamper og skåret to mål før han flyttet til Nederland for proffspill i Feyenoord Rotterdam. Her spilte han i to sesonger, men skåret bare ni mål.

I 1988 flyttet han tilbake til Danmark og meldte overgang til Odense Boldklub. I sin første sesong for klubben spilte han 16 kamper og skåret 14 mål, noe som førte til at han ble kalt opp til det danske landslaget av Sepp Piontek. I 1989-sesongen spilte han bare tolv kamper før han forsøkte seg med proffspill igjen, men denne gang hos den engelsek førstedivisjonsklubben Luton Town. Elstrup signerte for Luton Town den 21. august 1989 for £850 000, noe som var og fortsatt er, overgangsrekord for klubben.

Etter to sesonger hos Luton, hvor han spilte 60 kamper og skåret 19 mål, vendte han tilbake til Danmark og Odense BK. Fra 1991 til 1993 spilte han 44 kamper og skåret 24 mål, før han noe overraskende la opp karrieren som fotballspiller og trakk seg tilbake fra offentligheten.

## Landslagskarriere
Elstrup landslagsdebuterte i august 1988 mot  i Stockholm, og Danmark vant 2-1 ved at Elstrup skåret begge målene før han ble byttet ut. Hans mest berømte landslagsmål skåret han i kampen mot  den 17. juni 1992 under EM-sluttspillet i Sverige. Elstrups mål som førte til 2-1 fordel Danmark gjorde at Danmark gikk videre til semifinalen, for så å vinne hele turneringen. Totalt spilte Elstrup 34 kamper og skåret 13 mål for det danske landslaget i perioden 1988 til han la opp i 1993.

## Referanser


## Eksterne lenker
*
PVR

**PVR** eller **DVR**, (fra engelsk *personal video recorder*) er en videoopptaker som kan ta opp, og lagre materialet vanligvis i digitalt format på en innebygget harddisk. En PVR er vanligvis en ekstern boks tilkoblet en TV, og er vanlig brukt med High Definition TV. Det finnes TV-modeller med innebygget PVR-funksjoner. 

Mengden videomateriale en PVR kan lagre er avhengig av harddiskstørrelse kvalitet i bildeoppløsning på materialet. En PVR er gjerne innstilt til å automatisk slette de eldste opptakene, men mindre en manuell innstilling har endret dette. Den kan ha en rekke tilleggsfunksjoner eksempelvis muligheten til å pause eller å spole tilbake i et direkte TV-program, samt å manøvrere i et opptak i ulike spolehastigheter.

En PVR kan være kombinert med digital-TV-dekodere fra en tjenesteleverandør. Disse gir svært god kvalitet siden de lagrer det digitale formatet direkte. Opphavsrettigheter gjør at slike dekodere ikke gir mulighet for å kopiere eller brenne innholdet ut på en DVD-brenner.

En PVR er også kalt DVR (engelsk, *digital video recorder*), vanlig brukt på engelsk. 

## Andre betydninger
PVR er også IATA-kode/P for Lic. Gustavo Díaz Ordaz International Airport i Puerto Vallarta, Jalisco, Mexico
Hawthornden Prize

**Hawthornden Prize** er en britisk litteraturpris som ble innstiftet i 1919 av Alice Warrender og har fått sitt navn etter William Drummond of Hawthornden. Sammen med James Tait Black Award som ble innstiftet samme år er Hawthornden prize en av Storbritannias eldste litterære priser. Det har blitt delt ut årlig siden 1919, med noen få opphold. 

Prisen deles ikke ut til noen spesiell kategori av litteratur. Den nåværende prisbeløpet er på £10 000. 

## Liste over prisvinnere

## Referanser
Nåverdi

**Nåverdi** er dagens verdi av fremtidige kontantstrømmer. En kontantbeholdning vil normalt være mer verdt i dag enn i framtiden fordi man kan tape rente, inflasjon kan spise opp realverdien og det kan være usikkerhet forbundet med beholdningen. Jo lenger ut i framtiden et beløp forventes å bli realisert og jo høyere avkastningskravet er, jo lavere er nåverdien av en positiv kontantstrøm.

Sammenligning av nåverdiene for fremtidige inntekter og utgifter brukes som et mål på lønnsomheten ved investeringer, gjerne referert til som nåverdimetoden.

En rentesats &ndash; diskonteringsrente &ndash; kan brukes for å beregne en nåverdi.
Jennie Garth

**Jennifer Eve Garth** (født 1972) er en amerikansk skuespillerinne. Hun spilte rollen som Kelly Taylor i TV-serien *[[Beverly Hills 90210]]*. Hun hadde også rollen som Valerie Tyler i TV-serien *[[What I Like About You]]*.

## Eksterne lenker
* 
*
Kapitalkostnad

**Kapitalkostnad** kalles også for *finanskostnad*. Når en bedrift prøver å skaffe seg kapital til diverse finansieringsformål, vil dette medføre kapitalkostnader. Et eksempel på finanskostnader eller på kapitalkostnader vil være lånerenten.
Hans Rasmus van der Pfordten

**Hans Rasmus van der Pfordten** (født 1646, død 1710) var generalmajor av tysk avstamning. Han har vært kommandant ved Fredrikstad festning, danske Kronborg og sjef for fortifikasjonsetaten i Danmark.

*Van der Pfordten* stammer fra en saksisk adelsslekt, men han kom til Danmark allerede femten år gammel. I 1671, 25 år gammel,  ble han utnevnt til fenrik ved *Kongens Livregiment til fods*. 

Under den skånske krig steg han raskt i gradene og ble kaptein i 1676, major i 1679 og oberstløytnant i 1679.

Etter krigen ble han visekommandant på Citadellet i København før han i 1683 ble utnevnt til oberst og kommandant ved Fredrikstad festning. Han vendte tilbake til Danmark i 1694 og ble kommandant ved Kronborg og senere sjef for fortifikasjonsetaten i Danmark. Han tjenestegjorde i den store nordiske krig, avanserte til  generalmajor i 1708, men døde i mai 1710.

I *van der Pfordten*s tid i Fredrikstad ble Kongsten fort oppført i årene 1682-85. Fortet var planlagt av generalmajor Johan Caspar de Cicignon, men som kommandant for Fredrikstad festning var det van der Pfordten som ledet det praktiske arbeidet. Han var også en ivrig forkjemper for Rundellens utforming. 

## Litteratur
* Dehli, Martin: *Fredrikstad bys historie* Bd. I-IV, Fredrikstad 1960
* Ovenstad, Olai: *Militærbiografier, Den norske hærs officerer fra 1628 til 1814*, Oslo 1948.
* Scheen, Rolf: *Kongsten fort 300 år. 1685-1985*, 1985

## Eksterne lenker
* Artikkel i ''Dansk biografisk leksikon''
* Ovenstad, Olai: Militærbiografier, Den norske hærs officerer fra 1628 til 1814, Oslo 1948.
Pikardisk

**Pikardisk** er et språk innenfor den galloromanske språkgruppe. Språket blir talt i to regioner i det nordlige Frankrike &ndash; Nord-Pas-de-Calais og den historiske regionen Picardie, og i deler av den belgiske regionen Vallonia. I Vallonia tales språket i distriktet Tournai (Wallonie Picarde) og i deler av Mons mot den franske grensen.

Språket har mange egennavn. I Picardie er det kjent som *picard*, i Nord-Pas-de-Calais som *chti* og *chtimi*, omkring byene Valenciennes og Lille som *rouchi*, og i det nordlige Frankrike som *patois*. Språkforskere benytter navnet *pikardisk*. De ulike dialektene i Picardie er stort sett gjensidig forstått i Nord-Pas-de-Calais.

## Eksterne lenker
* Eksempeltekst og lydfiler
* Lydfil
* Centre de Ressources pour la Description de l'Oral (CRDO)
The Violent Years

**The Violent Years** er et norsk americana/rockeband  fra Mandal.

## Historie
Bandet ble stiftet i 2003 av Kenneth Bringsdal og Kjetil Sjølingstad, og ble i 2004 komplementert av Jack van der Hagen Nørgaard, Andreas Hoff og Per Bertrand Aanonsen.

EP-en *The Violent Years* ble utgitt i mai 2008 på eget initiativ (distribusjon: Playground Scandinavia), til gode kritikker. 

Bandets besetning ble i 2010 fornyet da Eivind Thorsvik (trommer) og Lars Erik Humborstad (gitar) erstattet Per B. Aanonsen og Andreas Hoff.

Debutalbumet *Trying to Get Over* ble utgitt 2. november 2012 på Teigene Kultur. Fædrelandsvennen betegnet bandets musikk som «amerikansk inspirert rock; americana».

Bandet har blant annet spilt på Quartfestivalen 2005, Hovefestivalen 2007,  2008 og Orange Blossom Special (DE) 2008.

## Bandmedlemmer

* Kenneth Bringsdal: Vokal, Gitar (2003–)
* Kjetil Sjølingstad: Piano (2003–)
* Jack Van Der Hagen: Bass/Kontrabass (2004–)
* Eivind Thorsvik: Trommer (2010–)
* Lars Erik Humborstad :Gitar/pedal steel

## Diskografi
### EP
**[[The Violent Years EP]]*, (2008)
### Album
**[[Trying to get over]]*, (2012)
**[[I blame you and you blame me]]*, (2018)

### Singler
**[[Fountain of youth]]*, (2017)

## Referanser


## Eksterne lenker
* 
*
Torben Frank

**Torben Frank** (født 16. juni 1968) er en tidligere dansk profesjonell fotballspiller. Han oppnådde 5 A-landskamper for . Han ble sammen med Brian Laudrup utnevnt til «Årets Fotballspiller» i Danmark i 1992.

## Klubbkarriere

Angriperen Torben Frank var sammen med blant annet Morten Wieghorst, Henrik Larsen, John Helt, Peter Nielsen og Per Pedersen en helt avgjørende del av det Lyngby-laget, som i 1992 vant Danmarksmesterskabet. Han ble deretter solgt til den franske storklubben Olympique Lyon, men pådro seg i forbindelse med de fysiske testene i Frankrike en kneskade, som førte til et større juridisk slagsmål mellom Frank, FIFA og den franske klubben.

Frank vendte hjem til Lyngby, men kneskaden plagde ham gjennom resten av karrieren, og han fikk aldri siden samme suksess.

### Klubboversikt
* Vallensbæk IF
* Brøndby IF
* Lyngby Boldklub
* Olympique Lyon
* Lyngby FC
* Boldklubben Frem
* Køge Boldklub

## Landslagskarriere
Torben Frank var en del av laget som i 1992 vant EM i fotball.

## Referanser


## Eksterne lenker
*
Cisternerne

**Cisternerne – Museet for Moderne Glaskunst** er et museum for glasskunst plassert i København vannforsynings tidligere høydebeholdere (cisterner) under Valby Bakke, i Søndermarken overfor Frederiksberg slott. Nedgangen er markert med to glasspyramider.

I 1996 fikk Cisternerne sin nåværende form hvor de blir brukt som museum for moderne glasskunst.

Museet viser verker av kunstnere som Robert Jacobsen, Carl-Henning Pedersen, Tróndur Patursson, Leif Sylvester, Peter Brandes, Arne Haugen Sørensen, Jette Vogt, Adi Holzer, Eva Weiss Bentzon og Magne Furuholmen.

## Cisternenes historie
Cisternene er opprinnelig en del av Københavns vannforsyning og tjente som høydebeholder som skapte nok trykk i vannledningene til at vannet kunne nå opp til de øverste etasjer i byens eiendommer. Cisternene ble bygget i perioden 1856&ndash;1859 og var opprinnelig bygget som et stort åpent basseng. Det var inngjerdet av et smijernsgitter og forsynt med et springvann. Av hygieniske årsaker dekket man over bassenget i 1889. Det ble delt i tre like store rom, slik at effekten av eventuell forgiftning, smitte eller sabotasje kunne begrenses mest mulig. Cisternene fungerte som vannreservoar frem til 1981, da de ble tømt.

Hvert cisternerom er 1440 kvadratmeter stort og fire meter dypt. To cisterneområder er stilt til rådighet som utstillingsareal.

## Eksterne lenker
* Cisternernes historie
David Elboth

**David Elboth** (født 29. juli 1959 i Oslo) er en norsk informatiker og forfatter av sakprosa.  

Elboth er kjent for sitt engasjement for Linux, fri programvare og Unix via sine bøker og foredrag. Elboth har en cand.scient.-grad (1984) fra Universitetet i Oslo. Han har stillingen som arkitekt i Skatteetaten. Elboth er forfatter av over 500 artikler og åtte IKT-bøker. Han har vært medforfatter av tre IKT-bøker og har oversatt to IKT-bøker fra engelsk til norsk. Hans mest kjente bok er *[[Boken om Linux]]* som er oversatt til flere språk.

## Utgivelser

* Elboth David og medforfattere (1988). *EDB*, EDB forlaget, ISBN 82-597-0011-5
** Elboth David og medforfattere (1992). EDB, EDB forlaget, ISBN 82-597-0037-9
* Elboth David og P.C. Larsen (1993). UNIX fra nybegynner til systemadministrator, Origo forlaget, ISBN 82-597-0033-6
* Elboth David og P.C. Larsen (1993). Unix - en innføring, Origo forlaget, ISBN 82-597-0049-2
* Elboth David, Kent Dannehl and P.C. Larsen (1994). *UNIX COMMANDS by EXAMPLE A Desktop Reference for Solaris, UnixWare. & SCO UNIX*, Prentice Hall PTR, engelsk tekst, ISBN 0-13-103953-9
* Elboth David (2001). *Bli kjent med Red Hat Linux*, IDG Books, ISBN 82-7772-230-3
* Elboth David (2001). *Linux installasjon og konfigurasjon*, IDG Books, ISBN 82-7772-205-2
* Elboth David (2001). *The Linux Book*, Upper Saddle River, NJ : Prentice Hall PTR, engelsk tekst, ISBN 0130327654
** * Elboth David (2004). *[[Boken om Linux]]*, IDG Books, ISBN 8277722818
* Elboth David (2002). *Linux Server- og utviklingsmiljø*, IDG Books, ISBN 82-7772-244-3
* Elboth David (2004). *Linux og Open Source kurs* http://www.idg.no/kunnskapssenter/programvare/linux/article10846.ece , IDG, PC World

## Eksterne lenker
*  
* linuxguiden.no &ndash; Norsk side som inneholder mange artikler
* linuxbok.no &ndash; Linux dokumentasjon – GPL versjon av Boken om Linux
* linux1.no  &ndash; Linux nyheter og forum for hjelp på norsk
Felleskjøpet Rogaland Agder

**Felleskjøpet Rogaland Agder** (**FKRA**) ble etablert av bønder i Rogaland som «**Stavanger Amts Landhusholdningsselskab**» i 1899. Virksomheten ble utviklet, og nye lag og områder ble med i samvirkeforetaket som i dag heter Felleskjøpet Rogaland Agder og dekker et område som strekker seg fra Sunnhordland til og med Aust-Agder. FKRAs grunnleggende misjon, §2 i vedtektene er: «...styrkja medlemmene sin økonomi på kort og lang sikt...», altså økt lønnsomhet for bonden.

Felleskjøpet Rogaland Agder produserer og selger kraftfôr, gjødsel og såvarer. Virksomheten har produksjonsanlegg for kraftfôr i Stavanger (Kvalaberg), produksjon på (Lagmannsholmen) ble lagt ned 2012. Det tas imot korn fra lokale produsenter på produksjonsanleggene og ved noen lokale kornmottak. FKRA tok tidlig sin rolle i verdikjeden for mat på alvor. Slagordet «Med mat i tankene» er godt synlig i omgivelsene grunnet bilene med kraftfôr. 

Felleskjøpet Rogaland Agder selger også traktorer og maskiner, innendørsmekanisering for driftsbygninger, butikkvarer og verkstedtjenester både til landbruket og til andre kunder. Butikkene («Bondekompaniet» tidligere «FK butikken») har økende salg til forbrukermarkedet, spesielt innen kjæledyr, hage og diverse småmaskiner. FKRA har i alt 18 butikker, 9 traktorverksteder og ett verksted for innendørsmekanisering lokalisert fra Sunnhordland i nord til Tvedestrand i sør. 

Selskapet er fordelt på ca. 400 årsverk. Hovedkontoret ligger i Hillevåg i Stavanger, mens maskindivisjonen ledes fra Klepp. Virksomheten er medlem av interesseorganisasjonen Norsk Landbrukssamvirke.

## Eksterne lenker
* Hjemmeside
Glitter and Doom Live

***Glitter and Doom Live*** er et konsertalbum av Tom Waits, utgitt i Norge den 23. november 2009 på ANTI-. 

Albumet består av totalt 18 låter. Første plata inneholder 17 sanger fra turneen. Andre plata inneholder et spor kalt «Tom Tales», som i hovedsak er Tom Waits som snakker om alt mellom himmel og jord. 

## Sporliste

### Plate 1
# «Lucinda / Ain' Goin' Down to the Well No Mo'» – 05:36
# «Singapore» – 04:59
# «Get Behind the Mule» – 06:25
# «Fannin Street» – 04:15
# «Dirt in the Ground» – 05:17
# «Such a Scream» – 02:54
# «Live Circus» – 05:04
# «Goin' Out West» – 03:47
# «Falling Down» – 04:20
# «The Part You Throw Away» – 05:06
# «Trampled Rose» – 05:05
# «Metropolitan Glide» – 03:09
# «I'll Shoot the Moon» – 04:24
# «Green Grass» – 03:20
# «Make It Rain» – 03:58
# «Story» – 02:01
# «Lucky Day» – 03:46

### Plate 2
# «Tom Tales» – 35:53

## Referanser


## Eksterne lenker
*
Martinus Galschiøt

**Martinus Galschiøt** (født 11. desember 1844 i Helsingør, død 24. januar 1940) var en dansk forfatter og redaktør.

Galschiøt tok i 1870 magistergrad i nordisk filologi. I 1872 studerte han i Stockholm og Uppsala på det Oehlenschläger-Tegnérske stipend. Deretter var han fra 1873&ndash;75 i Italia.

Umiddelbart etter hjemkomsten ble han litterær-estetisk medarbeider i den danske avisen *[[Dagbladet (dansk)|Dagbladet]]* (1875–83) og korrespondent til *[[Stockholms Dagblad]]*. Som tilhenger av den litterære bevegelse
i 1890-årene deltok Martinus Galschiøt aktivt i kampen, om enn ikke ute i de ytterste linjene.  

I oktober 1884 overtok han ledelsen av *[[Illustreret Tidende]]*, hvor han var til 1892. Som redaktør av *Illustreret Tidende* arbeidet han særlig med å gjøre stoffet aktuelt og innføre nye og billigere reproduksjonsmetoder for bildene.  

Hans evne til å samle mennesker om seg og gi hver sitt har utmyntet seg i en betydelig utgivervirksomhet. Han er særlig kjent for det illustrerte storverket *Danmark i Skildringer og Billeder af danske Forfattere og Kunstnere*  fra 1887&ndash;1893.  Han var redaktør av *Tilskueren* 1893-1900, og ga i 1895 ut en illustrert håndbok om  Thorvaldsens Museum.

28. oktober 1890 giftet han seg med Henriette Cathrine Wiibroe (født 30. oktober 1847).

## Galleri
I galleriet finnes bilder han publiserte i *Danmark i Skildringer og Billeder af danske Forfattere og Kunstnere* i 1884.

File:Skallingen OHerschend 957.jpg|*Klitter paa Skallingen* av Oscar Herschend (1853 - 1891)
File:OHerschend Langli960.jpg|*Fra sandene paa Langli* av Oscar Herschend (1853 - 1891)
File:Vermehren Faarehyrde954.jpg|*Fårehyrde på heden* av Johan Frederik Nikolai Vermehren (1823 – 1910)
Fil:Fakse Kalkbrud C Soya-Jensen.JPG|*Faxe Kalkbrud i slutningen af 1800-tallet* av (Carl Martin Soya-Jensen 1860-191)


## Referanser


## Eksterne lenker
* Om Martinus Galschiøt i Dansk biografisk leksikon på Prosjekt Runeberg
* Brevveksling mellom Henrik Pontoppidan og Martinus Galschiøt
Adrastea (måne)

**Adrastea** er en av planeten Jupiters måner: Den ble oppdaget 8. juli 1979 ved hjelp av romsonden Voyager 2, og er også kjent under betegnelsen **Jupiter XV**. Like etter oppdagelsen fikk den den midlertidige betegnelsen **S/1979 J 1**, men i 1983 vedtok Den internasjonale astronomiske union å oppkalle den etter nymfen Adrastea fra gresk mytologi.

Adrastea er det minste medlem av den såkalte Amalthea-gruppen, som omfatter de fire Jupiter-månene som ligger nærmest Jupiter. Gruppen har navn etter sitt største medlem; månen Amalthea. Adrasteas bane ligger innenfor Jupiters utydelige planetring, og det er tenkelig at den leverer støv og/eller annet materiale til ringene.

På grunn av at omløpsbanen ligger så nær Jupiter har Adrastea såkalt bundet rotasjon, det vil si at månen alltid vender den samme siden mot Jupiter. Månen beveger seg så hurtig at den fullfører et helt kredsløp hurtigere enn Jupiter rekker å dreie én gang om sin egen akse. På grunn av tidevannskreftene «tappes» Adrastea for energi, slik at dens allerede lille omløpsbane langsomt blir mindre og mindre. Tidevannskreftene trekker allerede så mye i Adrastea at hvis den hadde vært en flytende væske ville den allerede blitt delt i mindre stykker, men den er inntil videre «solid» nok til at forbli i ett stykke.

## Noter og referanser
;Noter


;Referanser
Aitne (måne)

**Aitne** er en av er en av månene til Jupiter. Den ble oppdaget 11. desember 2001 av Scott S. Sheppard, David C. Jewitt og Jan Kleyna og gitt overgangsnavnet **S/2001 J11**. Månen har en diameter på rundt 3&nbsp;kilometer.

Navnet kommer fra en siciliansk nymfe som ble en av erobringene til Zevs.

## Referanser
Ananke (måne)

**Ananke** () er en retrograd irregulær måne som går i bane rundt Jupiter. Månen ble oppdaget av Seth Barnes Nicholson ved Mount Wilson Observatory i 1951 og er oppkalt etter den mytologiske Ananke, personifiseringen av Necessity, og mor til Moirai ved Zevs. 

Ananke mottok ikke sitt nåværende navn før 1975; før det var den bare kjent som ****. Den ble enkelte ganger kalt «Adrastea» mellom 1955 og 1975 (Adrastea er nå navnet på en annen av Jupiters måner).

Ananke har også gitt navnet sitt til Anankegruppen, retrograde irregulære måner som går i bane rundt Jupiter mellom 19,3 og 22,7 Gm ved inklinasjoner på rundt 150°.

## Noter og referanser
;Noter


;Referanser


## Eksterne lenker
* Ananke Profile by NASA's Solar System Exploration 
* David Jewitt pages
* Scott Sheppard pages
Anders Bille

**Anders Bille** (født 19. mars 1600, død 10. november 1657) var en dansk riksmarskalk. Han var sønn av Erik Jensen Bille til Rønnovsholm og hustru Mette Banner Andersdatter. 

Som ung var han i utenlandsk krigstjeneste. I 1626 ble han løytnant i hertug Bernhard av Weimars rytterregiment i Christian 4s hær i Tyskland og i 1627 ble han rittmester.

Han fikk tildelt Rygårds len i 1631 og var lensherre på Øsel fra 1634 til 1642. I 1642 riksmarskalk og samtidig forlenet med Vestervig len som han i 1650 fik byttet med Skanderborg len.

Anders Bille deltok på dansk side i Hannibalfeiden 1643 til 1644. Etter dette reiste han i 1646 spørsmålet om en ny hærordning, idet han mente at den nasjonale hær skulle økes og befestningsanleggene styrkes. Ordningen trådte først i kraft 1653.

Da krigen med Sverige brøt ut i 1657, ble Anders Bille øverstbefalende over styrkerne i Holsten. Han måtte etter å ha erobret Bremen stift trekke seg tilbake til Frederiksodde (Fredericia) hvor han ble hardt såret, da svenskerne stormet festningen 24. oktober 1657. Han døde et par uker senere i svensk fangenskap.

Anders Bille ble 14. desember 1628 gift med Sophie – datter av Jacob Eriksen Rosenkrantz til Arreskov og hustru Pernille (Gyldenstierne). Hustruen overlevde Anders Bille med ti år og døde i 1667.

## Referanser


## Eksterne lenker
* Anders Bille på Prosjekt Runeberg
Ånund

**Ånund** er et norsk mannsnavn dannet av urnordiske *anu*, «ane», og enten *windu<small>R</small>*, «vinner», eller *wandu<small>R</small>*, «stav». *Anundr* var den norrøne formen av navnet, med variantene *Anundi*, *Anvindr* og *Önundr*, mens *Anund* var en gammeldansk form. **Anu-wandu<small>R</small>* og **Anu-windu<small>R</small>* var urnordiske former. *Ånund* har norsk navnedag 30. oktober.

## Utbredelse
*Ǫnundr* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
*Anundr/Ônundr* er blant de fem vanligste mannsnavnene funnet i nordiske runeinskripsjoner fra vikingtiden og var dermed sannsynligvis ett av de vanligste mannsnavnene i Norden i vikingtiden. Den vanligste skrivemåten var  (*anuntr*). *Ånund* var et vanlig mannsnavn i Norge i middelalderen. Over 80  forskjellige personer med navnet er nevnt i Regesta Norvegica.

I Norge har navnet hovedsakelig vært brukt i Agder og Telemark. Formen *Anund* har vært mest brukt i Telemark og i Norrland i Sverige.

|}

## Kjente personer med navnet
Personene i listen er ordnet kronologisk etter fødselsår.
* Ånund Killingtveit (f. 1946), norsk professor
* Ånund Haga (f. 1943), norsk filosofiprofessor emeritus ved  UiTø
* Ånund Brottveit, norsk sosialantropolog
* Ånund Olsen, norsk oppfinner
*Ånund Lid Byggland, norsk langrennsløper

## Referanser


## Eksterne lenker
*
Hans Egede-medaljen

**Hans Egede-medaljen** gis som belønning for fremragende innsats i den geografiske vitenskaps tjeneste av Det Kongelige Danske Geografiske Selskab. Den tildeles fortrinnsvis for geografiske undersøkelser og forskning i polarområdene.

## Mottakere gjennom tidene

## Kilder
* Mottakere 1921 til 1992   Geografisk Tidsskrift, bind 92, 1992
* Mottakere i 1996 Geografisk Tidsskrift, bind 98, 1998
Det Kongelige Danske Geografiske Selskab

**Det Kongelige Danske Geografiske Selskab** ble opprettet i 1876 og har som formål å fremme kunnskap om Jorden og dens beboere og skape interesse for geografisk vitenskap. Selskapet arrangerer seks årlige møter med foredrag om geografiske emner, utgir *[[Geografisk Tidsskrift]]* og et årsskrift, og har en vesentlig andel i bibliotek og lesesal ved Institut for Geografi og Geologi ved Københavns Universitet.

Selskapet deler ut:
* Hans Egede-medaljen
* Galathea-medaljen

## Litteratur
* Sofus Christiansen, *De første 125 år – Et rids af Det Kongelige Danske Geografiske Selskabs historie 1876-2001*, Det Kongelige Danske Geografiske Selskab, 2005. ISBN 87-87945-74-6

## Eksterne lenker
*
Petsjorabukta

**Petsjorabukta** (russisk: Печорская губа) er ei stor bukt i Petsjorahavet i den sørøstlige delen av Barentshavet, i det autonome området Nenetsk i Russland.

Lengden er 100 km og bredden fra 40 til 120 km. Bukta er grunn, med dybder på opp til 6&nbsp;meter. I den sørvestlige delen av bukta ligger munningen til den store elva Petsjora. Bukta er tilfrosset fra oktober til juni.

I bukta drives fangst av hvithval og sel, og fiske etter torsk og andre arktiske fiskeslag.

## Kilder
* Store sovjetiske encyklopedi
Spesifikk absorpsjonsrate

**Spesifikk absorpsjonsrate** (**SAR**), ofte omtalt som **stråleverdi**, er et måletall for hvor mye energi som absorberes av biologisk vev per tid per masse. Det er definert som watt per kilogram masse (W/kg), og måler absorpsjon av stråling i frekvensspekteret 100 kHz&ndash;10 GHz. Stråleverdi brukes mest om stråling fra mobiltelefoner.
Anders Madssøn

**Anders Madssøn** (– 1548) var superintendent (biskop) i Oslo på 1500-tallet. 

Han kom fra Danmark hvor han hadde tatt magistergraden i København og virket som prest ved Helligaandskirken i samme by. I 1545 valgtes han av domkapitlet i Oslo, hvoretter han ble anbefalt av universitetet og endelig utnevnt av kongen til superintendent i Oslo. I hans tid som superintendent ble domkapitlet i Oslo slått sammen med Mariakirkens, og ble dermed et av de rikeste i landet. Anders Madssøn hadde gruet for å komme til Oslo, men ble allikevel til han døde i 1548. Et portrett forestillende superintendenten er malt 100 år senere og tilhører Oslo domkirke. 

## Referanser
Litteraturåret 1938

## Hendelser

## Nye bøker
### Skjønnlitteratur
**[[Brighton Rock]]* (også norsk tittel) av Graham Greene
**Brudulje* av Aksel Sandemose 
**Den røde folen* (*The Long Valley*) av John Steinbeck
**[[Det ensomme hjerte]]* av Sigurd Christiansen
**Det var en tjusande idyll* (*Petreussviten*) av Gustaf Hellström
**Die Vollendung des Henri Quatre *av Heinrich Mann
**[[Guds kvern maler langsomt]]*  (*Hercule Poirot's Christmas*) av Agatha Christie
**[[Hyllest til Catalonia]]* (*Homage to Catalonia*) av George Orwell
**[[Høysang]]* (*Anthem*) av Ayn Rand
**[[Judasøyet]]* (*The Judas Window*) avCarter Dickson
**[[Mennesket og maktene]]* av Olav Duun
* *[[Stevnemøte med døden]]* (*Appointment with Death*) av Agatha Christie
**[[Kvalmen]]* (*La Nausée*) av Jean-Paul Sartre (debut)
**[[Äran och hjältarna]]* av Jan Fridegård

### Sakprosa
**Norge og Folkeforbundet* av Edvard Hambro
**Søga og søgn* av Andreas Weihe

## Prisvinnere
* Aleksis Kivi-prisen: Maria Jotuni
* Carnegie Medal in Literature: Noel Streatfeild for *The Circus is Coming*
* De Nios Stora Pris: Harry Martinson
* Hawthornden Prize: David Jones for *In Parenthesis*
* Holger Drachmann-legatet: Hulda Lütken
* Otto Benzons Forfatterlegat: Agnes Henningsen
* Nobelprisen i litteratur: Pearl Buck, USA
* Henrik Steffens-prisen: Verner von Heidenstam

## Fødsler

## Dødsfall

## Referanser
Agner Krarup Erlang

**Agner Krarup Erlang** (født 1. januar 1878, død 3. februar 1929) var en dansk matematiker, statistiker og ingeniør. Måleenheten erlang er oppkalt etter ham på grunn av hans analyser av belastning på telefonnett.

Han ligger begravet på Sundby kirkegård i København.

## Referanser


## Eksterne lenker
* Biografi på Millennium Mathematics Project
Plan-B (selskap)

**Plan-B AS** er et norsk TV-produksjonsselskap og managementbyrå som ble etablert i 1998 av Harald Rønneberg, Truls Svendsen og . I 2003 ble også Thomas Numme deleier av selskapet. Plan-B står bak tv-produksjoner som *[[Truls à la Hellstrøm]]*, *[[Senkveld med Thomas og Harald]]*, *[[Kjære landsmenn (TV-serie)|Kjære landsmenn]]* og *[[Jan Thomas og Einar blir venner]]*.

Noen av deres profiler er Tiril Sjåstad Christiansen, Morten Ramm, Lise Finckenhagen, Thomas Numme, Petter Schjerven, Siri Kristiansen, Petter Nyquist, Ingrid Gjessing Linhave, Solveig Kloppen, Janne Formoe, Einar Tørnquist, Anders Hoff, Truls Svendsen, Calle Hellevang-Larsen, Magnus Devold, Erik Solbakken, Adam Schjølberg, Hasse Hope, Harald Rønneberg, Jakob Schøyen Andersen, Jan Thomas og Marte Stokstad.

## Referanser


## Eksterne lenker
*
Pathankot

**Pathankot** (punjabi: , hindi: ) er en by og kommune (såkalt *tehsil*) i distriktet Gurdaspur i den nordvestindiske delstaten Punjab. Byen var en del av den fyrstelige staten som ble styrt av Rajputene før år 1849. Det er et møtepunkt for de tre nordindiske delstatene Punjab, Himachal Pradesh og Jammu og Kashmir. På grunn av byens ideelle beliggenhet, fungerer Pathankot som et reiseknutepunkt for de tre delstatene nevnt over. Pathankot er Punjabs femte største by med tanke på befolkning. I 2001 hadde byen 159&nbsp;559 innbyggere. 

Byen er den siste på NH 1 (National Highway 1) i Punjab, som forbinder Jammu og Kashmir med resten av India. NH 20 går også fra Pathankot til byen Mandi i Himachal Pradesh. Byen ligger malerisk til ved foten av Kangra og Dalhousie, med elven Chakki rennende i nærheten. Byen blir derfor ofte brukt som et hvilested før klatring i fjellene i Jammu og Kashmir, Dalhousie, Chamba og Kangra, langt inne i Himalayafjellene. Byen ligger gjennomsnittlig 332 moh. Pathankot har den største militærbasen i hele Asia, og fungerer som et regionalt hovedkvarter for de militære styrkene (hæren og luftvåpenet) til India. 

Pathankot brukes også som en inngangsport for Chambadalen og Kangradalen i Himachal Pradesh og for forskjellige steder i Jammu Kashmir som Mansar Lake, Srinagar, Udhampur, den hellige grotten på Amarnath, Patni-toppen og den hellige gråtten av Mata Vashino Devi (Katra) 155 km unna. 

## Referanser


## Eksterne lenker
*  
* Mye informasjon om byen, med bilder (engelsk)
Gitte

**Gitte** er et kvinnenavn dannet som en variant av *[[Gitta]]*, en kortform av navn som slutter på *-gitta*, som *[[Birgitta]]* eller *[[Margitta]]*. *Gitte* kan også være en direkte kortform av navn som slutter på *-gitte*, som *[[Birgitte]]* eller *[[Brigitte]]*. *Birgitte* har opprinnelse i det keltiske navnet *Brighid* som kan komme av de keltiske ordene *briganti*/*brig*, «høy, mektig», eller *brigh*, «styrke, kraft». *Gitte* har norsk navnedag 30. april.

Andre varianter av samme navn er: *Ghita*, *Git*, *Gita*, *Gith*, *Githa*, *Githe*, *Gitt*, *Gitta*, *Gittan*, *Gittel*, *Gitten*, *Gitti*, *Gitty*, *Guit* og *Kitta*.

## Utbredelse
*Gitte* er blant de mest bruke fornavnene i den kvinnelige befolkningen i Danmark. Navnet er lite brukt utenfor Danmark.

|}

## Kjente personer med navnet
Personene i listen er ordnet kronologisk etter fødselsår.
* Gitte Hænning (f. 1946), dansk sanger og skuespiller
* Gitte Hansen (f. 1961), norsk arkeolog
* Gitte Jørgensen (f. 1963), dansk forfatter, journalist og foredragsholder
* Gitte Villesen (f. 1965), dansk videokunstner
* Gitte Nygaard (f. 1970), dansk smykkedesigner
* Gitte Nymark (f. 1974), norsk forretningskvinne
* Gitte Schou Hansen, forfatter

## Referanser


## Eksterne lenker
*
Mogens

**Mogens** er et dansk mannsnavn dannet som en variant av *[[Magnus]]*, som opprinnelig var et latinsk tilnavn med betydningen «den store».

*Mogens* er et vanlig kattenavn i Danmark, på samme måte som *[[Mons (navn)|Mons]]* i Norge.

## Utbredelse
*Mogens* var et vanlig mannsnavn i Norge på 1500-tallet. Over 260 personer med navnet er nevnt i Norske Lensrekneskapsbøker 1548-1567. Formen *Mogenns* var også vanlig.
Navnet har senere vært lite brukt i Norge.

*Mogens* er i dag blant de mest bruke fornavnene i den mannlige befolkningen i Danmark. Navnet er lite brukt utenfor Danmark.

|}

## Kjente personer med navnet
Personene i listen er ordnet kronologisk etter fødselsår.
* Mogens Gyldenstjerne (d. 1569), dansk adelsmann og høvedsmann på Akershus festning
* Mogens Lauritssøn (d. 1542), katolsk biskop på Hamar
* Mogens Koch (1898–1992), dansk møbeldesigner
* Mogens Andersen (1916–2003), dansk maler 
* Mogens Glistrup (1926–2008), dansk høyrepopulistisk politiker
* Mogens von Gadow (f. 1930), tysk skuespiller
* Mogens Olsen (1932–2007), dansk håndballspiller
* Mogens Palle (f. 1934), dansk boksepromotor og manager
* Mogens Lykketoft (f. 1946), dansk politiker
* Mogens Dahl, dansk kordirigent
* Mogens Jensen, dansk fjellklatrer
* Arthur Mogens Sørensen, dansk-norsk skribent

## Referanser


## Eksterne lenker
*
Cavalera Conspiracy

**Cavalera Conspiracy** er et heavy metal-band opprettet i 2007 av de brasilianske brødrene Max Cavalera og Igor Cavalera, tidligere medlemmer av Sepultura.

Bandet ble startet med navnet «Inflikted», men byttet til Cavalera Conspiracy av juridiske årsaker. Bandet deltok på Hovefestivalen i 2008 og Norway Rock Festival i 2010 og Tons of Rock i 2024. 

## Medlemmer
* Max Cavalera – vokal, gitar (2007–idag)
* Igor Cavalera – trommer (2007–idag)
* Marc Rizzo – gitar (2007–idag)
* Joe Duplantier – bassgitar (studio) (2007–idag)
* Johny Chow – bass (konserter) (2008–idag)

## Diskografi
*2008 – *[[Inflikted]]*
*2011 – *[[Blunt Force Trauma]]*
*2014 – *[[Pandemonium]]*
*2017 – *[[Psychosis]]*
*2023 – *Morbid Visions* (Nyinnspilling av Sepultura album)
*2023 – *Bestial Devastation* (Nyinnspilling av Sepultura EP)
*2024 – *Schizophrenia* (Nyinnspilling av Sepultura album)

## Eksterne lenker
* 
* 
*